Oficialusis leidinys L 203 , 03/08/1999 p. 0028 - 0040



Komisijos Reglamentas (EB) Nr. 1726/1999 1999 m. liepos 27 d. įgyvendinantis Tarybos reglamentą (EB) Nr. 530/1999 dėl darbo užmokesčio struktūros ir darbo kaštų statistikos, apibrėžiant informaciją apie darbo kaštus ir reglamentuojant jos perdavimą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. kovo 9 d. Tarybos reglamentą (EB) Nr. 530/1999 [1] dėl darbo užmokesčio struktūros ir darbo kaštų statistikos, ypač į jo 11 straipsnį, (1) kadangi pagal Reglamento (EB) Nr. 530/1999 11 straipsnį būtinos įgyvendinimo priemonės dėl pateiktinos informacijos apibrėžimo ir suskirstymo bei atitinkamo techninio formato rezultatams perduoti; (2) kadangi šiame reglamente numatytos priemonės atitinka Statistikos programų komiteto, įsteigto Tarybos sprendimu 89/382/EEB, Euratomas [2], pateiktą nuomonę, PRIĖMĖ ŠĮ REGLAMENTĄ: 1 straipsnis Informacijos apibrėžimas ir suskirstymas Pagal Reglamento (EB) Nr. 530/1999 6 straipsnį valstybės narės teikia informaciją apie šio reglamento I priede išvardytus kintamuosius. Šiuo tikslu šio reglamento II priede nustatomi minėtų kintamųjų apibrėžimai. 2 straipsnis Rezultatų perdavimo techninis formatas Atitinkamas techninis formatas rezultatams perduoti yra nustatytas šio reglamento III priede. 3 straipsnis Įsigaliojimas Šis reglamentas įsigalioja 20 dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. liepos 27 d. Komisijos vardu Yves-Thibault De Silguy Komisijos narys [1] OL L 63, 1999 3 12, p. 6. [2] OL L 181, 1989 6 28, p. 47. -------------------------------------------------- I PRIEDAS KINTAMŲJŲ SĄRAŠAS Darbo kaštų struktūros statistika A lentelė. - Šalies duomenys. B lentelė. - Šalies duomenys pagal įmonių dydžio grupes. C lentelė. - Regioniniai duomenys. "Valstybės narės gali priimti nuostatas dėl darbininkų ir tarnautojų išskyrimo ir registruoti išsamesnius toliau pateiktų kintamųjų duomenis A. Darbuotojai D.11112 Specialios išmokos D.111121 Fiksuoto laikotarpio išmokos D.1113 Darbo užmokestis už nedirbtas dienas D.1114 Darbo užmokestis natūra D.11144 Išmokos produktais D.1211 Draudėjo privalomojo valstybinio socialinio draudimo įmokos D.12111 Senatvės pensija, liga, motinystė, negalia; nedarbas, nelaimingi atsitikimai darbe ir profesinės ligos D.12112 Pašalpa šeimoms D.121113 Kitos išlaidos D.1212 Kolektyvinėje sutartyje nustatytos ar savanoriškos socialinio draudimo įmokos D.12121 Darbdavio įmokos į įmonės pensinio draudimo fondą D.12122 Darbdavio įmokos į sveikatos draudimo fondą D.12123 Darbdavio įmokos į draudimo nuo nedarbo fondą D.12124 Kitos įmokos D.1221 Privalomosios ligos pašalpos D.1224 Kitos darbdavio socialinės įmokos D.2 Profesinio mokymo ir kvalifikacijos kėlimo išlaidos D.3 Kitos darbdavio išlaidos D.31 Įdarbinimo išlaidos D.32 Kitos išlaidos" Kintamieji | A | B | C | | | A. Darbuotojai A.1 | Darbuotojų skaičius iš viso | X | X | X | A.11 | Visą darbo dieną dirbančių darbuotojų (išskyrus mokinius) skaičius | X | X | X | A.12 | Ne visą darbo dieną dirbančių darbuotojų (išskyrus mokinius) skaičius | X | X | X | A.121 | Ne visą darbo dieną dirbančių darbuotojų, perskaičiuotų į dirbančius visą darbo dieną, skaičius | X | X | X | A.13 | Mokinių skaičius | X | X | X | A.131 | Mokinių, perskaičiuotų į visą darbo dieną dirbančius, skaičius | X | X | X | B. Dirbtos valandos B.1 | Visų darbuotojų faktiškai dirbtų valandų skaičius | X | X | X | B.11 | Visą darbo dieną dirbančių darbuotojų faktiškai dirbtų valandų (išskyrus mokinius) skaičius | X | X | X | B.12 | Ne visą darbo dieną dirbančių darbuotojų faktiškai dirbtų valandų (išskyrus mokinius) skaičius | X | X | X | B.13 | Mokinių faktiškai dirbtų valandų skaičius | X | X | X | C. Apmokėtos valandos C.1 | Visų darbuotojų apmokėtų valandų skaičius | X | | | C.11 | Visą darbo dieną dirbančių darbuotojų apmokėtų valandų (išskyrus mokinius) skaičius | X | | | C.12 | Ne visą darbo dieną dirbančių darbuotojų apmokėtų valandų (išskyrus mokinius) skaičius | X | | | C.13 | Mokinių apmokėtų valandų skaičius | X | | | D. Darbo kaštai D.1 | Kompensacijos darbuotojams | X | X | X | D.11 | Darbo užmokestis iš viso | X | X | X | D.111 | Darbo užmokestis (be darbo užmokesčio mokiniams) | X | X | X | D.1111 | Tiesioginis darbo užmokestis ir specialiosios išmokos | X | X | X | D.11111 | Tiesioginis darbo užmokestis | X | | | D.11112 | Specialiosios išmokos | X | | | D.111121 | Fiksuoto laikotarpio išmokos (neprivalomas) | X | | | D.1112 | Įmokos į darbuotojų taupymo fondus | X | X | X | D.1113 | Darbo užmokestis už nedirbtas dienas | X | X | X | D.1114 | Darbo užmokestis natūra | X | X | X | D.11141 | Išmokos produktais (neprivalomas) | X | | | D.11142 | Darbdavio išlaidos būstui (neprivalomas) | X | | | D.11143 | Darbdavio išlaidos privatiems reikalams naudojant kompanijos automobilius (neprivalomas) | X | | | D.11144 | Kitos išmokos (neprivalomas) | X | | | D.112 | Mokinių darbo užmokestis | X | X | X | D.12 | Socialiniai darbdavių įnašai iš viso | X | X | X | D.121 | Faktinės socialiniai darbdavių įnašai (be įnašų mokiniams) | X | X | X | D.1211 | Draudėjo privalomojo valstybinio socialinio draudimo įmokos | X | | | D.1212 | Kolektyvinėje sutartyje nustatytos ar savanoriškos socialinio draudimo įmokos | X | | | D.122 | Sąlyginiai socialiniai darbdavių įnašai (be įnašų mokiniams) | X | X | X | D.1221 | Privalomosios ligos pašalpos | X | | | D.1222 | Išmokos už priverstinai trumpiau dirbtą laiką | X | | | D.1223 | Išeitinės pašalpos ir kompensacijos | X | | | D.1224 | Kitos darbdavių socialinės išmokos darbuotojams | X | | | D.123 | Darbdavių socialinės įmokos mokiniams | X | X | X | D.2 | Profesinio mokymo ir kvalifikacijos kėlimo išlaidos (be išlaidų mokiniams) | X | X | X | D.3 | Kitos išlaidos | X | X | X | D.4 | Mokesčiai | X | X | X | D.5 | Valstybės kompensuotos darbdavio išlaidos darbo užmokesčiui | X | X | X | E. Informacija apie vietinius vienetus E.1 | Vietinių vienetų skaičius iš viso | X | X | X | E.2 | Vietinių vienetų skaičius imtyje | X | X | X | F. Laikino įdarbinimo agentūrų įdarbinti darbuotojai F.1 | Laikino įdarbinimo agentūrų personalo skaičius (neprivalomas) | X | | | F.2 | Išmokos laikino įdarbinimo agentūrų personalui (neprivalomas) | X | | | F.3 | Laikino įdarbinimo agentūrų personalo faktiškai dirbtų valandų skaičius (neprivalomas) | X | | | -------------------------------------------------- II PRIEDAS KINTAMŲJŲ APIBRĖŽIMAI A. DARBUOTOJAI Darbuotojai yra asmenys, sudarę darbo sutartį su įmone arba vietiniu vienetu ir gaunantys darbo užmokestį neatsižvelgiant į atliekamo darbo pobūdį, dirbtų valandų skaičių (darbas visą ar ne visą darbo dieną) ir sutarties trukmę (terminuota arba neterminuota). Įskaitomi namudininkai [1], jei yra oficialiai susitarta, kad namudininkai gaus darbo užmokestį pagal atliktą darbą, t. y. tą darbo kiekį, kuriuo prisideda prie kokio nors gamybos proceso. Neįkaitomi vadovai, kurie apmokami iš pelno arba iš vienkartinių išmokėjimų, talkinantys šeimos nariai ir prekybos agentai. Nuoroda ESS 95: 11.12-11.14 A.1 Darbuotojų skaičius [2], iš viso A.11 Visą darbo dieną dirbantys darbuotojai Aprėpiami darbuotojai (išskyrus mokinius), kurių normali darbo laiko trukmė yra tokia, kaip nustatyta kolektyvinėje sutartyje arba kokia toje įmonėje nustatyta darbo laiko trukmė, net jei jų darbo sutartis sudaryta mažiau nei vieneriems metams. A.12 Ne visą darbo dieną dirbantys darbuotojai Aprėpiami visi darbuotojai (išskyrus mokinius), kurių normali darbo laiko trukmė per dieną, savaitę arba mėnesį yra trumpesnė, nei nustatyta kolektyvinėje sutartyje arba trumpesnė nei įprastinės toje įmonėje darbo valandos (pusė etato, trys ketvirčiai etato, keturi penktadaliai etato ir pan.). A.121 Ne visą dieną dirbantys darbuotojai, perskaičiuoti į dirbančius visą darbo dieną Šį perskaičiavimą turi atlikti ataskaitas rengiančios įmonės ar vietiniai vienetai arba nacionalinės statistikos institucijos, remdamosi toje įmonėje/vietiniame vienete visą dieną dirbančių darbuotojų normalaus darbo laiko valandų skaičiumi ir taikydamos, jų nuomone, patį tinkamiausią būdą. Nuoroda ESS 95: 11.32-11.34 A.11 + 121 Sąlyginis darbuotojų skaičius, iš viso Įskaitomi visą darbo dieną dirbantys darbuotojai ir ne visą darbo dieną dirbantys darbuotojai, perskaičiuoti į dirbančius visą darbo dieną. A.13 Mokinių skaičius Aprėpiami visi darbuotojai, kurie gamybos procese dalyvauja tik iš dalies ir dirba pagal mokinio sutartį arba dirba taip, kad jų profesinis mokymas yra svarbesnis už darbo našumą. A.131 Ne visą darbo dieną dirbantys mokiniai, perskaičiuoti į dirbančius visą darbo dieną Šį perskaičiavimą turi atlikti ataskaitas rengiančios įmonės ar vietiniai vienetai arba nacionalinės statistikos institucijos (neįtraukiamos valandos, praleistos mokantis įmonėje arba mokykloje), taikydamos, jų nuomone, patį tinkamiausią būdą. Nuoroda ESS 95: 11.32-11.34 B. DIRBTOS VALANDOS Aprėpiamos visų darbuotojų dirbtų valandų skaičius per metus [3]. Išskiriamas visą darbo dieną dirbančių (B.11), ne visą darbo dieną dirbančių (B.12) ir mokinių (B.13) dirbtų valandų skaičius. Metinis dirbtų valandų skaičius apibrėžiamas kaip per metus faktiškai dirbtų valandų skaičius. Pastaba: Įskaitoma dirbtų valandų suma, neatsižvelgiant į tai, koks valandinio darbo užmokesčio tarifas (pvz.: viena dirbta valanda apmokėta dvigubu tarifu yra skaičiuojama kaip viena) yra taikomas. Į dirbtas valandas taip pat įskaitoma: a) laikas, praleistas vykdant užduotis, kurių metu pasiruošiama darbui, paruošiami ir valomi instrumentai ir įrenginiai bei atliekami kiti priežiūros darbai, rengiami grafikai ir ataskaitos; b) prastovų laikas, praleistas darbo vietoje dėl tokių priežasčių, kaip įrenginių gedimas, nelaimingi atsitikimai ar atsitiktinis darbo nebuvimas, tačiau už kurį pagal darbo sutartį yra mokama; c) trumpos poilsio darbo vietoje pertraukos, įskaitant arbatos ir kavos pertraukėles; d) mokinių faktiškai dirbtos valandos. Į faktiškai dirbtas valandas neįskaitoma: a) apmokėtos, tačiau nedirbtos valandos, pavyzdžiui, mokamos kasmetinės atostogos, valstybinės šventės, ligos dienos ir pan.; b) pietų pertraukos; c) laikas, sugaištas kelionėms iš namų į darbo vietą ir atgal; d) valandos, praleistos mokant mokinius. Nuoroda ESS 95: 11.26-11.29 C. APMOKĖTOS VALANDOS Aprėpiamas visų darbuotojų apmokėtų valandų skaičius per metus (Laikino įdarbinimo agentūrų įdarbintų asmenų išdirbtos valandos turi būti įtrauktos į juos įdarbinusios agentūros (NACE 1 Red., 74.50), o ne į tos įmonės, kurioje jie faktiškai dirba, veiklą.). Išskiriamas visą darbo dieną dirbančių (C.11), ne visą darbo dieną dirbančių (C.12) ir mokinių (C.13) apmokėtų valandų skaičius. Metinis apmokėtų valandų skaičius apibrėžiamas kaip: a) normalios darbo laiko trukmės ir viršvalandžių suma, už kuriuos metų bėgyje buvo mokamas darbo užmokestis; b) visos valandos, už kurias darbuotojui buvo sumokėta mažesniu tarifu, net jei skirtumas buvo grąžintas sumokant iš socialinės apsaugos fondų; c) ataskaitiniu laikotarpiu nedirbtas, tačiau apmokėtas darbo laikas (kasmetinės atostogos, ligos dienos, valstybinės šventės ir kitos apmokėtos valandos, įskaitant dėl sveikatos patikrinimo nedirbtą laiką). Norint teisingai apskaičiuoti metinį darbo laiką, reikėtų tiesiogiai prašyti ne bendro dirbtų valandų skaičiaus (B.1) ar bendro apmokėtų valandų skaičiaus (C.1), bet šių atskirų kintamųjų: a) visą darbo dieną įmonėje arba vietiniame vienete dirbančio darbuotojo apmokėtų valandų skaičiaus; b) vidutinio mokamų atostogų ir valstybinių švenčių dienų skaičiaus, vienam darbuotojui per metus; c) vidutinio vienam darbuotojui tenkančių nedirbtų (nebuvimas darbe dėl persikėlimo į kitą būstą, darbuotojo vedybų, žmonos gimdymo, šeimos nario mirties ir t. t.) dienų skaičiaus; d) per metus dirbtų viršvalandžių skaičius, iš viso; e) sutrumpinto darbo laiko dienų skaičiaus per metus, iš viso; f) ligos dienų ir motinystės atostogų dienų skaičiaus per metus, iš viso; g) kitų nedirbtų dienų skaičiaus. D. DARBO KAŠTAI Tai visos darbdavio išlaidos, atsiradusios samdant darbuotojus. Tai Bendrijos sistemoje priimta ir Tarptautinės darbo statistikos konferencijos (Ženeva, 1966) tarptautinį apibrėžimą plačiai atitinkanti koncepcija. Į darbo kaštus įskaitoma: kompensacijos darbuotojams, į kurias įskaitomas darbuotojų darbo užmokestis pinigais ir natūra, darbdavio socialiniai įnašai (D.1); profesinio mokymo išlaidos (D.2); kitos išlaidos (D.3); su užimtumu susiję mokesčiai, laikomi darbo kaštais (D.4), atėmus valstybės kompensuotas darbdavio išlaidas darbo užmokesčiui (D.5). Laikino įdarbinimo agentūrų personalo kaštai turi būti įtraukti į juos įdarbinusios agentūros (NACE, 1 Red., 74.50), o ne į įmonės, kurioje jie faktiškai dirba, kaštus. D.1 Kompensacijos darbuotojams Kompensacijos darbuotojams apibrėžiamos kaip bendras darbo užmokestis pinigais arba natūra, kurį darbdavys moka darbuotojui mainais į ataskaitiniu laikotarpiu pastarojo atliktą darbą. Jis skirstomas į: - darbo užmokestis (D.11): darbo užmokestis pinigais, be darbo užmokesčio mokiniams (D.111); darbo užmokestis natūra (D.1114) ir mokinių darbo užmokestis (D.112); - socialiniai darbdavių įnašai (D.12): faktiniai socialiniai darbdavių įnašai, be įmokų mokiniams (D.121); sąlyginiai socialiniai darbdavių įnašai, be įmokų mokiniams (D.122): darbdavių socialinės išmokos mokiniams (D.123). Nuoroda: ESS 95: 4.02 (D.1 kodas) D.11 Darbo užmokestis (iš viso) Darbo užmokestis įskaitomas į tą laikotarpį, per kurį atliktas darbas. Vis dėlto, specialios priemokos ir kitos išskirtinės išmokos, 13 atlyginimas ir pan. įskaitomi į tą laikotarpį, už kurį jie turi būti išmokami. Nuoroda ESS 95: 4.03-4.07 ir 4.12(a) (D.11 kodas) D.111 Darbo užmokestis (be darbo užmokesčio mokiniams) D.1111 Tiesioginis darbo užmokestis ir specialiosios išmokos Įskaitomos visos darbuotojo mokamos socialinės įmokos, pajamų mokesčiai ir pan., net jei juos faktiškai išskaičiuoja ir darbuotojo vardu tiesiogiai socialinio draudimo sistemoms, mokesčių inspekcijoms ir t. t. sumoka darbdavys. Įskaitomi tiesioginis darbo užmokestis ir specialiosios išmokos. D.11111 Tiesioginis darbo užmokestis Tai kiekvieną mokėjimo laikotarpį reguliariai mokamas darbo užmokestis pinigais. Tai turėtų būti per metus apskaičiuota pinigų suma, įskaitant darbuotojų mokamus mokesčius ir socialinio draudimo įmokas: a) tarifinis atlygis (pareiginė alga); b) tiesioginis darbo užmokestis, apskaičiuotas atsižvelgiant į dirbtą laiką arba pagamintos produkcijos kiekį, ir mokamas darbuotojams už dirbtas valandas; c) darbo užmokestis ir papildomos priemokos už viršvalandžius, naktinį darbą, darbą poilsio ir švenčių dienomis bei darbą pamainomis; d) kiekvieną mokėjimo laikotarpį reguliariai mokamos priemokos ir specialios išmokos, įskaitant: - priemokas už triukšmą, sunkų darbą, darbą pamainomis arba nepertraukiamą darbą, naktinį darbą ir darbą poilsio ir švenčių dienomis, - priemokas už asmeninius darbo rezultatus, priemokas už darbo našumą, atsakomybę, darbštumą, punktualumą, darbo stažą, kvalifikaciją ir ypatingas žinias. D.11112 Specialios išmokos, neįskaitant įmokų į darbuotojų taupymo fondus Visos išmokos darbuotojams, kurios nėra mokamos reguliariai kiekvieną mokėjimo laikotarpį, įskaitant nustatytais laikotarpiais mokamas nereguliarias priemokas; priemokos, mokamos už individualius arba kolektyvinius darbo rezultatus. D.111121 Fiksuotų laikotarpių išmokos Išmokos darbuotojams, kurios nėra mokamos reguliariai kiekvienu mokėjimo laikotarpiu, kurių dydis ir periodiškumas nustatomi iš anksto, neatsižvelgiant į įmonės veiklos, asmeninius ar kolektyvinius darbo rezultatus, pavyzdžiui, 13 arba 14 atlyginimas, papildomas užmokestis už kasmetines atostogas ir pan. D.1112 Įmokos į darbuotojų taupymo fondus Tai sumos, sumokėtos į darbuotojų taupymo fondus (įmonės taupymo fondus, akcijų įsigijimo fondus ir pan.); įmokos į specialius įmonės akcijų ar kito finansinio turto įsigijimo fondus, kurie skirti darbuotojams, net jei jie neturi tiesioginės prieigos prie tokio turto, atėmus bet kokias jiems taikomas mokesčių lengvatas. Nemokamas akcijų paskirstymas arba jų pardavimas mažesne kaina darbuotojams arba specialiems fondams gali būti laikomos išlaidomis tik tada, jei šios akcijos yra įsigyjamos rinkoje. Tokiu atveju įmonės išlaidos bus pirkimo ir pardavimo kainų skirtumas. D.1113 Darbo užmokestis už nedirbtas dienas Darbo užmokestis, mokamas už įstatymų ar sutartyje nustatytas arba asmeniniu prašymu suteiktas atostogas ir valstybines šventes arba kitas apmokėtas, bet nedirbtas dienas. D.1114 Darbo užmokestis natūra Aprėpiamos visos prekės ir paslaugos, kurias gauna darbuotojai iš įmonės ar vietinio vieneto, įskaitant išmokas produktais, darbdavio išlaidas darbuotojų būstui ir privačiai naudojant kompanijos automobilius. Nuoroda: ESS 95: 4.04, 4.05, 4.06 (D.11 kodas) D.11141 Išmokos produktais Tai neapmokestintos prekės ir paslaugos, suteiktos darbuotojų privačiam vartojimui arba parduotos mažesnėmis už savikainą kainomis. Tai galėtų būti maisto produktai, gėrimai (išskyrus išlaidas valgykloms ir maisto talonams), kuras, dujos, elektra, mazutas, šildymo paslaugos, avalynė ir drabužiai (išskyrus darbo drabužius), mikrokompiuteriai ir pan. Nurodomos įmonės išlaidas, t. y., nemokamai išdavus daiktus ar suteikus paslaugas, nurodoma jų savikaina (jei tai įmonės produkcija) arba kaina, kurią sumokėjo įmonė. Pardavus daiktus mažesnėmis kainomis nei savikaina ar įsigijimo kaina, nurodomas skirtumas tarp savikainos ar įsigijimo kainos ir faktiškos pardavimo kainos. Į šią išmokų grupę įskaitoma ir įmonės darbuotojams teikiamų paslaugų vertė. D.11142 Darbdavio išlaidos būstui Aprėpiamos įmonės išlaidos, skirtos padėti darbuotojams išspręsti būsto klausimus. Tai darbdavio išlaidos, susijusias su įmonei priklausiančiu būstu (išlaidos būsto priežiūrai ir administravimui, mokesčiams ir draudimui). Taip pat įskaitomos darbuotojams suteiktos negrąžintinos paskolos ar paskolos su mažesnėmis palūkanomis būstui statyti arba pirkti (skirtumas tarp paskolos dydžio rinkos kainomis ir tarp darbdavio suteiktos paskolos dydžio), taip pat darbdavio suteiktos pašalpos ir subsidijos darbuotojams jų būstui įsigyti, darbdavio kompensuotos darbuotojų butų nuomos išlaidos. D.11143 Darbdavio išlaidos privatiems reikalams naudojant kompanijos automobilius Darbdavio išlaidos privatiems reikalams naudojant įmonės automobilius. Įskaitomos įmonės patiriamos automobilių eksploatavimo išlaidas (išperkamosios nuomos išlaidos ir palūkanos — nusidėvėjimas, draudimas, priežiūra, remontas ir laikymas automobilių aikštelėje). Neįskaitomos transporto priemonių įsigijimo išlaidos, bet kokios pajamos, gautos juos perparduodant, arba išlaidos, atsiradusios naudojant automobilius darbo tikslams. Remiantis įmonės turima informacija reikėtų paskaičiuoti tokių išlaidų įverčius, pavyzdžiui, remiantis šios rūšies automobilių parko apskaitos dokumentais, įvertinti vieno automobilio vidutinių sąnaudų dydį ir padauginti iš darbuotojo privataus naudojimosi automobiliu sąnaudų dalies. D.11144 Kitos išlaidos Aprėpiama apmokestinama darbdavio socialinių išmokų dalis: a) valgyklų išlaikymo išlaidos, dotacijos maitinimui; b) išlaidos kultūros, sporto ir laisvalaikio paslaugoms; c) išlaidos vaikų darželiams; d) išlaidos įmonei priklausančioms parduotuvėms; e) darbuotojų vežimo į darbą ir atgal išlaidos; f) įmokos į profesinės sąjungos fondą ir darbininkų sąjungos fondą. Į šias išlaidas įtraukiami naudojamų pastatų ir įrenginių amortizaciniai atskaitymai, išlaidos smulkiam remontui ir reguliariai pastatų ir instaliacijos priežiūrai. Neįskaitomas darbo užmokestis, mokamas tiesiogiai valgyklų personalui. D.112 Mokinių darbo užmokestis Žr. D.11. D.12 Socialiniai darbdavių įnašai Tai darbdavių mokami socialiniai įnašai, skirti užtikrinti darbuotojų teises į socialines išmokas. Darbdavių socialinės įmokos skirstomos į faktines ir sąlygines. Nuoroda: ESS 95: 4.08 (D.12 kodas) D.121 Faktiniai socialiniai darbdavių įnašai (be įnašų mokiniams) Tai darbuotojų pašalpoms darbdavių mokamos įmokos draudikams (socialinio draudimo fondams ir privatiems fondams). Jos apima privalomas, įprastines, sutartines ir savanoriškąsias draudimo nuo socialinių rizikos veiksnių ar nepriteklių įmokas. Faktiniai socialiniai darbdavių įnašai įskaitomi į tą laikotarpį, per kurį atliekamas darbas. Nuoroda: ESS 95: 4.09 (D.121 kodas) ir 4.12(b) D.1211 Priavalomojo valstybinio socialinio draudimo įmokos Darbdavio mokamos ir pagal įstatymą privalomos įmokos socialinio draudimo institucijoms. Neįskaitomos bet kokios subsidijos ar dotacijos. Įskaitoma: a) įmokos į senatvės pensijos, ligos, motinystės ir nedarbingumo draudimo fondus; b) privalomos įmokos į draudimo nuo nedarbo fondus; c) privalomos įmokos į draudimo nuo nelaimingų atsitikimų darbe ir profesinių ligų fondus; d) privalomos įmokos į šeimos pašalpų fondus; e) kitos privalomos, niekur kitur nepaminėtos, įmokos. D.1212 Kolektyvinėje sutartyje nustatytos, sutartinės ir savanoriškosios socialinio draudimo įmokos Tai darbdavio sumokėtos įmokos į socialinės apsaugos fondus, neįskaitant privalomų pagal įstatymą darbdavio įmokų ir neįskaitant jokių galimų mokesčių lengvatų. Įskaitoma: a) papildomi pensijų fondai (draudimo fondai, įmonės administruojami fondai, rezerviniai fondai, visos kitos išlaidos, skirtos papildomiems pensijų fondams finansuoti); b) papildomo sveikatos draudimo fondai; c) papildomo draudimo nuo nedarbo fondai; d) visos kitos, niekur kitur nenurodytos, papildomos neprivalomojo socialinio draudimo įmokos. D.122 Sąlyginiai socialiniai darbdavių [4] įnašai (be įmokų mokiniams) Sąlyginiai socialiniai darbdavių įnašai — tai nekaupiamosios socialinės išmokos (neįskaitant darbuotojų socialinių įmokų), kurias darbdaviai moka tiesiogiai savo darbuotojams arba buvusiems darbuotojams ir kitiems teisę jas gauti turintiems asmenims, nedalyvaujant draudimo bendrovei arba savarankiškam pensijų fondui, ir šiam tikslui nesukurdami specialaus fondo arba atskiro rezervo. Tai, kad tam tikras socialines išmokas darbdaviai moka tiesiogiai, o ne tarpininkaujant socialinės apsaugos fondams ar kitiems draudikams, jokiu būdu nesumenkina socialinės gerovės išmokų pobūdžio. Sąlyginiai socialiniai darbdavių įnašai, kurie yra analogiški privalomiems tiesioginiams socialiniams įnašams, įskaitomi į tą laikotarpį, per kurį atliekamas darbas. Sąlyginiai socialiniai darbdavių įnašai, kurie yra analogiški savanoriškiems tiesioginiams socialiniams įnašams, įskaitomi į tą laikotarpį, per kurį jos yra išmokamos. Nuoroda: ESS 95: 4.10 (D.122 kodas) ir 4.12(c) D.1221 Privalomosios ligos pašalpos Darbdavio išlaidos darbuotojams, mokamos siekiant kompensuoti darbo užmokestį ligos, motinystės arba nelaimingo atsitikimo darbe atveju, neįskaitant visų socialinio draudimo institucijų sumokėtų kompensacijų. D.1222 Išmokos už priverstinai trumpiau dirbtą laiką Darbdavio išlaidos darbuotojams, siekiant užtikrinti darbo užmokestį už priverstinai trumpiau dirbtą laiką, atėmus visas socialinio draudimo institucijų darbdaviui sumokėtas kompensacijas. D.1223 Išeitinės pašalpos ir kompensacijos Sumos, išmokėtos atleistiems iš darbo darbuotojams, tai išeitinės pašalpos ir kompensacijos. D.1224 Kitos darbdavio socialinės išmokos darbuotojams Tokios, kaip: - socialinio pobūdžio išmokos, - išmokos profesinių ligų atveju, - paskolos darbuotojų ir jų šeimos narių mokymuisi ir kiti, niekur kitur nepaminėti, sąlyginiai socialiniai darbdavio įnašai. D.123 Darbdavio socialinės įmokos mokiniams Žr. D.121. D.2 Profesinio mokymo ir kvalifikacijos kėlimo išlaidos Įtraukiamos: profesinio mokymo paslaugų išlaidos, pastatų ir įrenginių priežiūros ir smulkus remonto, instaliacijos išlaidos, išskyrus išlaidas įmonės personalui; mokestis už kursus; įmonės pasamdytų instruktorių darbo užmokestis; naudojamo inventoriaus ir mokymo priemonių įsigijimo ir amortizacijos išlaidos; profesinio mokymo įstaigoms įmonės sumokėtos sumos ir pan. Su profesiniu mokymu susijusios subsidijos neįskaitomos. Nuoroda ESS 95: Tarpinis vartojimas D.3 Kitos darbdavio išlaidos Įskaitoma: a) įdarbinimo išlaidos (įdarbinimo agentūroms, už žiniasklaidoje dėl darbo skelbiamus reklaminius skelbimus, kelionės išlaidos kandidatams, pakviestiems pokalbio dėl įdarbinimo, apgyvendinimo pašalpos naujai įdarbintiems darbuotojams ir pan.). Neįtraukiamos administracinės išlaidos (kanceliarinės išlaidos, darbuotojų darbo užmokestis ir pan.); b) darbdavio išlaidos darbo drabužiams, kuriais aprūpinami darbuotojai. Nuoroda ESS 95: Tarpinis vartojimas D.4 Darbdavio sumokėti mokesčiai Tai visi iš darbo santykių atsiradę mokesčiai. Šie mokesčiai laikomi darbo kaštais. Nuoroda: ESS 95: 4.23(c) (D.29 kodas) D.5 Valstybės kompensuotos darbdavio išlaidos darbo užmokesčiui Tai sumos, gautos subsidijų forma ir skirtos padengti dalį ar visas tiesioginio darbo užmokesčio išlaidas, tačiau neskirtos socialinio draudimo arba profesinio mokymo išlaidoms padengti. Neįskaitomos grąžinamosios išmokos, kurias darbdaviui sumoka socialinio draudimo institucijos arba papildomo draudimo fondai. Nuoroda: ESS 95: 4.37(a) (D.39 kodas) E. INFORMACIJA APIE VIETINIUS VIENETUS E.1 Vietinių vienetų skaičius, iš viso E.2 Vietinių vienetų skaičius imtyje F. LAIKINO ĮDARBINIMO AGENTŪRŲ ĮDARBINTI ASMENYS Aprėpiamas iš kitų įmonių dirbantis arba laikino įdarbinimo agentūrų įdarbinti asmenys. Tarp minėtų darbuotojų ir įmonės, kurioje jie dirba, negali būti jokių tiesioginių sutarčių. F.1 Laikino įdarbinimo agentūrų personalo skaičius F.2 Išlaidos laikino įdarbinimo agentūroms: įskaitomos darbdavio išmokos laikino įdarbinimo agentūroms F.3 Laikino įdarbinimo agentūrų įmonėje arba vietiniame vienete įdarbintų asmenų apmokėtų valandų skaičius. [1] Namudininkas yra asmuo, kuris sutinka dirbti konkrečiai įmonei arba tiekti tam tikrą skaičių prekių arba paslaugų konkrečiai įmonei pagal išankstinį susitarimą arba su ta įmone sudarytą sutartį, tačiau kurio darbo vietos toje įmonėje nėra (Nuoroda ESS 95: 11.13(g). [2] Laikino įdarbinimo agentūrų įdarbinti asmenys turi būti įtraukti į juos įdarbinusios agentūros (NACE 1 Red. 74.50), o ne į tos įmonės, kurioje jie faktiškai dirba, veiklą. [3] Laikino įdarbinimo agentūrų įdarbintų asmenų išdirbtos valandos turi būti įtrauktos į juos įdarbinusios agentūros (NACE 1 Red., 74.50), o ne į tos įmonės, kurioje jie faktiškai dirba, veiklą. [4] Į sąlyginius socialinius darbdavio įnašus įtraukiama suma, lygi algoms ir atlyginimams, kuriuos darbdaviai laikinai toliau moka darbdavio ligos, motinystės, gamybinės traumos, negalios, atleidimo ir pan. atveju, jei šią sumą galima atskirti. -------------------------------------------------- III PRIEDAS TECHNINIS REZULTATŲ PERDAVIMO FORMATAS Pateikiami trys failai, atitinkantys šias tris lenteles: - A lentelė. Pateikiami šalies duomenys (vienas įrašas vienai ekonominei veiklai). - B lentelė. Pateikiami šalies duomenys pagal įmonių dydžio grupes (vienas įrašas kiekvienai X dydžio grupei kiekvienoje ekonominėje veikloje). - C lentelė. Pateikiami regioniniai duomenys. Vienas įrašas vienai ekonominei veiklai. Įrašų skaičius priklauso nuo šalies regionų skaičiaus (NUTS 1). Įrašo identifikavimas Įrašai rūšiuojami pagal identifikacijos seką: - tyrimo metus, - lentelės rūšį, - šalies arba regiono kodą, - ekonominę veiklą, - įmonių dydžio grupę. Vėliavėlė: Prie kiekvieno įrašo pridedama vėliavėlė, kuri apibūdina ekonominės veiklos konfidencialumą ir duomenų buvimą. Galimos šios reikšmės: "1" — jei ekonominė veikla yra konfidenciali; "2" — jei ekonominėje veikloje nėra duomenų; "3" — jei pati ekonominė veikla nėra konfidenciali, bet iš suvestinių duomenų galima išskaičiuoti konfidencialius duomenis; "." — pastabų nėra. Kintamieji Prašomi kintamieji yra apibrėžti šio reglamento I priede. Jei nėra kintamojo, reikėtų palikti tuščią vietą. Kintamieji, susiję su darbuotojų skaičiumi, darbo laiku ir statistiniais vienetais, nurodomi natūraliaisiais skaičiais. Kintamieji, susiję su išlaidomis, nurodomi nacionaline valiuta. Įrašo struktūra PASTABA: Visi "identifikavimo" kodai turėtų bųti išlygiuoti pagal kairįjį kraštą. Visos "kintamųjų" reikšmės turėtų būti išlygiuotos pagal dešinįjį kraštą. | Pradžia | Ilgis | Komentaras | Identifikavimas Tyrimo metai | 1 | 4 | | Lentelės rūšis | 5 | 1 | A, B arba C | Šalis arba regionas | 6 | 5 | Žr. kodus | Ekonominės veiklos rūšis | 11 | 4 | Žr. 1 priedėlio kodus | Įmonių dydžio grupė | 15 | 8 | Žr. 2 priedėlio kodus | Vėliavėlė | 23 | 1 | "1" , "2", "3" arba "" | Kintamieji | | | Žr. I priedo sąrašą | Kiekvieno kintamojo ilgis — 18 | 24 | 18 | 42 | 18 | 60 | 18 | … | … | … | -------------------------------------------------- I PRIEDĖLIS EKONOMINĖS VEIKLOS RŪŠIŲ KODAI (NACE 1 RED.) NACE 1 Red. | Pavadinimas | Kodas | C | sekcijaKasyba ir karjerų eksploatavimas | RC | 10 | Akmens anglių ir rusvųjų anglių kasyba; durpių gavyba | R10 | 11 | Nevalytos naftos ir gamtinių dujų gavyba; paslaugų veikla, būdinga naftos ir dujų gavybai, išskyrus žvalgybą | R11 | 12 | Urano ir torio rūdų kasyba | R12 | 13 | Metalo rūdų kasyba | R13 | 14 | Kita kasyba ir karjerų eksploatavimas | R14 | D sekcija | Apdirbamoji gamyba | RD | 15 | Maisto produktų ir gėrimų gamyba | R15 | 16 | Tabako gaminių gamyba | R16 | 17 | Tekstilės gaminių gamyba | R17 | 18 | Drabužių siuvimas (gamyba); kailių išdirbimas ir dažymas | R18 | 19 | Odų rauginimas ir išdirbimas; lagaminų, rankinių, balno reikmenų, pakinktų ir avalynės gamyba | R19 | 20 | Medienos bei medienos ir kamštienos gaminių, išskyrus baldus, gamyba; gaminių iš šiaudų ir pynimo medžiagų gamyba | R20 | 21 | Plaušienos, popieriaus ir popieriaus gaminių gamyba | R21 | 22 | Leidyba, spausdinimas ir įrašytų laikmenų tiražavimas | R22 | 23 | Kokso, rafinuotų naftos produktų ir branduolinio kuro gamyba | R23 | 24 | Chemikalų ir chemijos pramonės gaminių gamyba | R24 | 25 | Guminių ir plastikinių gaminių gamyba | R25 | 26 | Kitų nemetalo mineralinių produktų gamyba | R26 | 27 | Pagrindinių metalų gamyba | R27 | 28 | Metalo gaminių, išskyrus mašinas ir įrenginius, gamyba | R28 | 29 | Kitų, niekur kitur nepriskirtų, mašinų ir įrangos gamyba | R29 | 30 | Įstaigos įrangos ir kompiuterių gamyba | R30 | 31 | Kitų, niekur kitur nepriskirtų, elektros mašinų ir aparatūros gamyba | R31 | 32 | Radijo, televizijos ir ryšių įrangos bei aparatūros gamyba | R32 | 33 | Medicinos, tiksliųjų ir optinių prietaisų, įvairių tipų laikrodžių gamyba | R33 | 34 | Variklinių transporto priemonių, priekabų ir puspriekabių gamyba | R34 | 35 | Kitos transporto įrangos gamyba | R35 | 36 | Baldų gamyba; kita, niekur kitur nepriskirta, gamyba | R36 | 37 | Antrinis perdirbimas | R37 | E sekcija | Elektros, dujų ir vandens tiekimas | RE | 40 | Elektros, dujų, garo ir karšto vandens tiekimas | R40 | 41 | Vandens rinkimas, valymas ir paskirstymas | R41 | F sekcija | Statyba | RF | G sekcija | Didmeninė ir mažmeninė prekyba; variklinių transporto priemonių ir motociklų remontas, asmeninių ir namų ūkio reikmenų taisymas | RG | 50 | Variklinių transporto priemonių ir motociklų pardavimas, techninė priežiūra ir remontas; automobilių degalų mažmeninė prekyba | R50 | 51 | Didmeninė ir komisinė prekyba, išskyrus prekybą variklinėmis transporto priemonėmis ir motociklais | R51 | 52 | Mažmeninė prekyba, išskyrus variklinių transporto priemonių ir motociklų prekybą; asmeninių ir namų ūkio reikmenų taisymas | R52 | H sekcija | Viešbučiai ir restoranai | RH | I sekcija | Transportas, sandėliavimas ir telekomunikacijos | RI | 60 | Sausumos transportas; transportavimas vamzdynais | R60 | 61 | Vandens transportas | R61 | 62 | Oro transportas | R62 | 63 | Papildomoji ir pagalbinė transporto veikla; kelionių agentūrų veikla | R63 | 64 | Paštas ir telekomunikacijos | R64 | J sekcija | Finansinis tarpininkavimas | RJ | 65 | Finansinis tarpininkavimas, išskyrus draudimą ir pensijų lėšų kaupimą | R65 | 66 | Draudimas ir pensijų lėšų, išskyrus privalomąjį socialinį draudimą, kaupimas | R66 | 67 | Pagalbinė finansinio tarpininkavimo veikla | R67 | K sekcija | Nekilnojamasis turtas, nuoma ir kita verslo veikla | RK | 70 | Nekilnojamojo turto operacijos | R70 | 71 | Mašinų ir įrenginių be operatoriaus ir asmeninių bei namų ūkio reikmenų nuoma | R71 | 72 | Kompiuteriai ir su jais susijusi veikla | R72 | 73 | Moksliniai tyrimai ir taikomoji veikla | R73 | 74 | Kita verslo veikla | R74 | M sekcija | Švietimas | RM | N sekcija | Sveikatos priežiūra ir socialinis darbas | RN | O sekcija | Kita komunalinė, socialinė ir asmeninė aptarnavimo veikla | RO | 90 | Nuotėkų ir atliekų šalinimo, sanitarinių sąlygų užtikrinimo ir panaši veikla | R90 | 91 | Kitų, niekur kitur nepriskirtų, narystės organizacijų veikla | R91 | 92 | Poilsio organizavimo, kultūrinė ir sportinė veikla | R92 | 93 | Kita aptarnavimo veikla | R93 | Suvestiniai duomenys C–O | Pramonė ir paslaugos, C–O | RC–O | C–K | Pramonė ir paslaugos, C–K | RC–K C | + D + E + F | Pramoninės veiklos, C–F | RC–F C | + D + E | Pramonė, C–E | RC–E | G + H + I | Didmeninė ir mažmeninė prekyba; variklinių transporto priemonių, motociklų remontas; asmeninių ir namų ūkio reikmenų taisymas; viešbučiai ir restoranai; transportas sandėliavimas ir telekomunikacijos, G–I | RG–I | J + K | Finansinis tarpininkavimas, nekilnojamasis turtas, nuoma ir kita verslo veikla, J–K | RJ–K | G–O | Paslaugos, G–O | RG–O | G–K | Paslaugos, G–K | RG-K | -------------------------------------------------- 2 PRIEDĖLIS ĮMONIŲ DYDŽIO GRUPIŲ KODAI Kodas | Dydžio grupė | E1–10 | Mažiau nei 10 darbuotojų | E10–49 | 10-49 darbuotojai | E50–249 | 50-249 darbuotojai | E250–499 | 250-499 darbuotojai | E500–999 | 500-999 darbuotojai | E 1000 | 1000 ir daugiau darbuotojų | --------------------------------------------------